
	1. Նախագծի նախաբանի 1-ին կետի 1-ին և 2-րդ ենթակետերը «նկարագրերը» բառից հետո լրացնել «անկախ կազմակերպաիրավական ձևից ու հիմնադրից» բառերը։
	Ընդունվել է։

	2. «Արտադպրոցական ծրագրեր իրականացնող կազմակերպությունների մանկավարժական և վարչատնտեսական աշխատողների պաշտոնների անվանացանկ» բաժնի 1-ին կետի 2-րդ ենթակետում «ուսումնական» բառից հետո լրացնել «աշխատանքների» բառը, իսկ 1-ին կետի 5-րդ ենթակետում «մարզիչ» բառից հետո լրացնել «մանկավարժ» բառը։
	                    Ընդունվել է։

	3. «Արտադպրոցական ծրագրեր իրականացնող կազմակերպությունների մանկավարժական և վարչատնտեսական աշխատողների պաշտոնների անվանացանկ» բաժնի 2-րդ կետի 5-րդ ենթակետում նշված «հաշվապահի» պաշտոնի նկարագիրը  Նախագծում առկա չէ, իսկ աշխատողների պաշտոնների անվանացանկում նշված հաստիքները և դրանց նկարագրերի միջև կան տարբերություններ, ուստի եթե կա հաստիքների և դրանց նկարագրերի միջև  անհամապատասխանություն՝  առաջարկում եմ դիտարկել և համապատասխանեցնել հաստիքները իրենց նկարագրերին։
	Ընդունվել։

	4. «Արտադպրոցական ծրագրեր իրականացնող կազմակերպությունների մանկավարժական և վարչատնտեսական աշխատողների պաշտոնների անվանացանկ» բաժնի 2-րդ կետի 2-րդ ենթակետից «Նվագակցող» բառը հանել և լրացնել «Արտադպրոցական ծրագրեր իրականացնող կազմակերպությունների մանկավարժական եվ վարչատնտեսական աշխատողների պաշտոնների անվանացանկ» բաժնի 1-ին կետում՝ հաշվի առնելով պաշտոնի նկարագրում նշված աշխատանքային գործառույթների բնույթը։
	Ընդունվել է։

	5. «Արտադպրոցական ծրագրեր իրականացնող կազմակերպությունների մանկավարժական և վարչատնտեսական աշխատողների պաշտոնների անվանացանկ» բաժնի 4-րդ կետի 3-րդ ենթակետից հանել «Կազմակերպչական և դաստիարակչական աշխատանքների համակարգող» բառերը և լրացնել «Արտադպրոցական ծրագրեր իրականացնող կազմակերպությունների մանկավարժական և վարչատնտեսական աշխատողների պաշտոնների անվանացանկ» բաժնի 3-րդ կետում՝ հաշվի առնելով   պաշտոնի նկարագրում նշված աշխատանքային գործառույթների բնույթը։
	Ընդունվել է։

	6. «Արտադպրոցական ծրագրեր իրականացնող կազմակերպությունների մանկավարժական և վարչատնտեսական աշխատողների պաշտոնների անվանացանկ» բաժնի 4-րդ կետի պաշտոնների անվանացանկում լրացնել նաև «բժիշկ»-ի կամ «բուժքույր»-ի պաշտոնի անվանումը՝ սաների (պարապողների) կյանքի և առողջության պահպանման նկատառումներից ելնելով։
	Ընդունվել է։

	7. «Արտադպրոցական ծրագրեր իրականացնող կազմակերպությունների, այդ թվում՝ մարզական կամակերպությունների, պետական և համայնքային մարզադպրոցների մանկավարժական աշխատողների պաշտոնների նկարագրեր» բաժնից հանել «կազմակերպությունների, այդ թվում՝» բառերը, քանի որ ամբողջ բաժինը վերաբերում է միայն մարզական կազմակերպություններին։
	Չի ընդունվել, քանի որ սահմանումը վերաբերում է ոչ միայն պետական և համայնքային մարզադպրոցներին, այլև մարզական կազմակերպություններին, հետևաբար «կազմակերպությունների, այդ թվում՝» ձևակերպման հանումը կսահմանափակի կիրառման շրջանակը։

	8. «Արտադպրոցական ծրագրեր իրականացնող կազմակերպությունների մանկավարժական և վարչատնտեսական աշխատողների պաշտոնների անվանացանկ» բաժնի  1-ին գլխի  4-րդ կետը շարադրել հետևյալ խմբագրությամբ՝ «Սպորտի ոլորտի բարձրագույն կրթություն, հանրային ծառայության առնվազն 4 տարվա աշխատանքային ստաժ կամ սպորտի ոլորտի բարձրագույն կրթություն, առնվազն 5 տարվա մասնագիտական աշխատանքային ստաժ կամ սպորտի ոլորտի բարձրագույն կրթություն, սպորտի բնագավառի առնվազն 3 տարվա աշխատանքային ստաժ:»։
	Չի ընդունվել, քանի որ «սպորտի ոլորտ»-ի նշումը հակասում է «Պետական ոչ առևտրային կազմակերպությունների մասին»  օրենքի 16-րդ հոդվածի 1-ին կետի պահանջներին։

	9. «Արտադպրոցական ծրագրեր իրականացնող կազմակերպությունների մանկավարժական և վարչատնտեսական աշխատողների պաշտոնների անվանացանկ» բաժնի 1-ին գլխի 1-ին կետի 1-ին ենթակետում «ուսումնական հաստատության» բառերը փոխարինել «մարզադպրոց» բառով։
	Ընդունվել է։

	10. «Արտադպրոցական ծրագրեր իրականացնող կազմակերպությունների, այդ թվում՝ մարզական կամակերպությունների, պետական և համայքային մարզադպրոցների մանկավարժական աշխատողների պաշտոնների   նկարագրեր» բաժնի վերնագրից հանել «կազմակերպությունների, այդ թվում՝» բառերը, իսկ նշված բաժնի 2-րդ գլխի (Տնօրենի՝ ուսումնական աշխատանքի գծով տեղակալ) 4-րդ ենթակետը՝ «կազմում է մարզումների դասացուցակը և ուսումնամարզական աշխատանքների վիճակի, մարզական արդյունքների մասին կիսամյակային և տարեկան հաշվետվությունները» և 2-րդ գլխի 7-րդ ենթակետը՝ «․․․ պարապողների մարզական արդյունքների նկատմամբ հսկողություն և ներկայացնում է հաշվետվություն մարզադպրոցի խորհրդին» ներառում են նույնաբովանդակ տեքստեր, արդյո՞ք խոսքը վերաբերում է նույն կիսամյակային և տարեկան հաշվետվություններին, թե՝ այլ հաշվետվության մասին է խոսքը։ Առաջարկվում է վերանայել և հստակեցնել բովանդակությունը հաշվետվությունների ներկայացման մասով։
	1․ Չի ընդունվել, քանի որ սահմանումը վերաբերում է ոչ միայն պետական և համայնքային մարզադպրոցներին, այլև մարզական կազմակերպություններին, հետևաբար «կազմակերպությունների, այդ թվում՝» ձևակերպման հանումը կսահմանափակի կիրառման շրջանակը։
 2․ Ընդունվել է, 7-րդ կետը խմբագրվել է։

	11. «Արտադպրոցական ծրագրեր իրականացնող կազմակերպությունների, այդ թվում՝ մարզական կամակերպությունների, պետական և համայքային մարզադպրոցների մանկավարժական աշխատողների պաշտոնների   նկարագրեր» բաժնի 2-րդ գլխի (Տնօրենի՝ ուսումնական աշխատանքի գծով տեղակալ) 1-ին կետի 6-րդ ենթակետով սահմանված դրույթը «ներկայացնում է խրախուսման և կարգապահական պատասխանատվության ենթարկելու վերաբերյալ առաջարկություններ» հստակեցնել, թե ում է վերաբերելի․ մանկավարժական աշխատղներին, թե՞ պարապողներին։
	Ընդունվել է։

	12. Արտադպրոցական ծրագրեր իրականացնող կազմակերպությունների, այդ թվում՝ մարզական կամակերպությունների, պետական և համայքային մարզադպրոցների մանկավարժական աշխատողների պաշտոնների նկարագրեր» բաժնի 2-րդ գլխի (Տնօրենի՝ ուսումնական աշխատանքի գծով տեղակալ) 1-ին կետի 9-րդ ենթակետում «վրա» բառը փոխարինել «նկատմամբ» բառով։
	Ընդունվել է։

	13. «Արտադպրոցական ծրագրեր իրականացնող կազմակերպությունների, այդ թվում՝ մարզական կամակերպությունների, պետական և համայքային մարզադպրոցների մանկավարժական աշխատողների պաշտոնների նկարագրեր» բաժնի 2-րդ գլխի (Տնօրենի՝ ուսումնական աշխատանքի գծով տեղակալ) 1-ին կետի 8-րդ՝ «հսկում է Մարզադպրոցի կանոնադրությամբ, ներքին իրավական ակտերով և կարգապահական կանոններով սահմանված պահանջների կատարումը» և 9-րդ՝ «հսկում է կազմակերպության կանոնադրությամբ, ներքին իրավական ակտերով և կարգապահական կանոններով սահմանված պահանջների կատարումը» ենթակետերում եզրույթները կրկնվում են, ուստի առաջարկվում է 9-րդ ենթակետից այն հանել։
	Ընդունվել է։

	14. «Արտադպրոցական ծրագրեր իրականացնող կազմակերպությունների, այդ թվում՝ մարզական կամակերպությունների, պետական և համայքային մարզադպրոցների մանկավարժական աշխատողների պաշտոնների նկարագրեր» բաժնի բաժնի 2-րդ գլխի  (ՏՆՕՐԵՆԻ՝ ՈՒՍՈՒՄՆԱԿԱՆ ԱՇԽԱՏԱՆՔԻ ԳԾՈՎ ՏԵՂԱԿԱԼ) 1-ին կետի 4-րդ ենթակետում՝ «կազմում է մարզումների դասացուցակը» և 11)-րդ ենթակետում՝ «կազմում է պարապմունքների դասացուցակը» ձևակերպումները կրկնվում են։
	Ընդունվել է։

	15. «Արտադպրոցական ծրագրեր իրականացնող կազմակերպությունների, այդ թվում՝ մարզական կամակերպությունների, պետական և համայքային մարզադպրոցների մանկավարժական աշխատողների պաշտոնների նկարագրեր» բաժնի 2-րդ գլխի  (ՏՆՕՐԵՆԻ՝ ՈՒՍՈՒՄՆԱԿԱՆ ԱՇԽԱՏԱՆՔԻ ԳԾՈՎ ՏԵՂԱԿԱԼ) 2-րդ կետի 4-րդ ենթակետում՝ «ֆիզկուլտուրային» բառը փոխարինել «սպորտի ոլորտի կրթություն» բառերով։
	Ընդունվել է։

	«Արտադպրոցական ծրագրեր իրականացնող կազմակերպությունների մանկավարժական աշխատողների պաշտոնների նկարագրեր» բաժնի 1-ին գլխի (ՏՆՕՐԵՆ) 1-ին կետի 4-րդ ենթակետում «աշակերտների հրամանագիրքը» բառերը փոխարինել «սովորողների հրամանագիրքը կամ հրամանապանակը» բառերով։
	Ընդունվել է։

	16. «Արտադպրոցական ծրագրեր իրականացնող կազմակերպությունների մանկավարժական աշխատողների պաշտոնների նկարագրեր» բաժնի 1-ին գլխի (ՏՆՕՐԵՆ) 2-րդ կետի 3-րդ ենթակետը շարադրել հետևյալ խմբագրությամբ՝ «Դպրոցի տնօրենի որակավորման պահանջները՝ Դպրոցի տնօրենի  պաշտոնը կարող է զբաղեցնել  արվեստի ոլորտում բարձրագույն կրթություն ունեցող՝ Հայաստանի Հանրապետության այն գործունակ չափահաս քաղաքացին, որն ունի հանրային ծառայության առնվազն չորս տարվա ստաժ կամ արվեստի ոլորտում բարձրագույն կրթություն և առնվազն հինգ տարվա մասնագիտական աշխատանքային ստաժ կամ արվեստի բնագավառի առնվազն երեք տարվա աշխատանքային ստաժ, կամ բարձրագույն կրթություն և արվեստի ոլորտում միջին մասնագիտական կրթություն և հանրային ծառայության առնվազն չորս տարվա ստաժ կամ արվեստի բնագավառի առնվազն երեք տարվա աշխատանքային ստաժ, եթե օրենքով այլ բան նախատեսված չէ»։
«Արտադպրոցական ծրագրեր իրականացնող կազմակերպությունների մանկավարժական աշխատողների պաշտոնների նկարագրեր» բաժնի 2-րդ գլխի (ՏՆՕՐԵՆԻ ՏԵՂԱԿԱԼ ՈՒՍՈՒՄՆԱԿԱՆ ԱՇԽԱՏԱՆՔԻ ԳԾՈՎ) 1-ին կետի 9-րդ ենթակետը շարադրել հետևյալ նոր խմբագրությամբ՝ «իրականացնում է հսկողություն սովորողների ուսումնական պարապմունքների նկատմամբ»։
	1․ Դպրոցի տնօրենին ուղղված որակավորման պահանջներին ուղղված առաջարկը ընդունելի չէ, քանի որ տնօրենի պահանջները սահմանված է համաձայն ՀՀ կառավարության 2022 թվականի ապրիլի 22-ի թիվ 539-Ն որոշման հավելվածի 3-րդ կետով։ 
Ելնելով որորտի առանձնահատկություններից ավելացվել է «արվեստի ոլորտում բարձրագույն կրթություն ունեցող․․․․» բառերը։
2․ Ուսումնական աշխատանքների գծով տեղակալի աշխատանքային գործառույթներին ուղղված առաջարկն ընդունվել է։

	17. «Արտադպրոցական ծրագրեր իրականացնող կազմակերպությունների մանկավարժական աշխատողների պաշտոնների նկարագրեր» բաժնի 2-րդ գլխի  (ՏՆՕՐԵՆԻ ՏԵՂԱԿԱԼ ՈՒՍՈՒՄՆԱԿԱՆ ԱՇԽԱՏԱՆՔԻ ԳԾՈՎ) 5-րդ կետը շարադրել հետևյալ խմբագրությամբ՝ «Դպրոցի ուսումնական աշխատանքի գծով տնօրենի տեղակալի որակավորման պահանջները՝ Դպրոցի ուսումնական աշխատանքի գծով տնօրենի տեղակալի պաշտոնը կարող է զբաղեցնել  արվեստի ոլորտում բարձրագույն կրթություն ունեցող՝ Հայաստանի Հանրապետության այն գործունակ չափահաս քաղաքացին, որն ունի հանրային ծառայության առնվազն չորս տարվա ստաժ կամ արվեստի ոլորտում բարձրագույն կրթություն  և առնվազն հինգ տարվա մասնագիտական աշխատանքային ստաժ կամ արվեստի բնագավառի առնվազն երեք տարվա աշխատանքային ստաժ, եթե օրենքով այլ բան նախատեսված չէ»։
	 Դպրոցի ուսումնական աշխատանքի գծով տնօրենի տեղակալին ուղղված որակավորման պահանջներին ուղղված առաջարկը ընդունելի չէ, քանի որ տնօրենի պահանջները սահմանված է համաձայն ՀՀ կառավարության 2022 թվականի ապրիլի 22-ի թիվ 539-Ն որոշման հավելվածի 3-րդ կետով։ 
  Ելնելով որորտի առանձնահատկություններից ավելացվել է «արվեստի ոլորտում բարձրագույն կրթություն ունեցող․․․․» բառերը։

	18. «Արտադպրոցական ծրագրեր իրականացնող կազմակերպությունների մանկավարժական աշխատողների պաշտոնների նկարագրեր» բաժնի  4-րդ գլխի (ՄԱՆԿԱՎԱՐԺ) 1-ին կետի 4-րդ ենթակետում «տարվա» բառից հետո լրացնել «ընթացքում»  բառով։
  Միաժամանակ կարևորելով և հաշվի առնելով կառույցների (մարզադպրոցներ, կենտրոններ) գործունեության առանձնահատկությունները՝ առաջարկում եմ՝
պաշտոնների անվանացանկի որոշ անվանումների վերաբերյալ ապահովել միասնական մոտեցում, հատկապես այն պաշտոնների անվանումներում, որոնց նկարագրերին բնորոշ աշխատանքային գործառույթները նույնաբովանդակ են․  մասնավորապես «Տնօրենի տեղակալ ուսումնական աշխատանքի գծով»-«Տնօրենի՝ ուսումնական գծով տեղակալ», կամ՝ «հավաքարար»-«մաքրող», «Կադրերի տեսուչ-գործավար»-«Անձնակազմի կառավարման մասնագետ», «էլեկտրիկ»-«էլեկտրագետ» ձևակերպումների մասով և այլն։
  Նախագծի 2-րդ բաժնում՝ Տնօրենի որակավորման պահանջները սահմանելիս պահպանել տեխնիկական շարադրանքի միասնական մոտեցումը՝ անվանացանկի մնացած պաշտոնների համար սահմանված որակական պահանջների տեխնիկական ձևաչափին համապատասխան․ մասնավորապես շարադրանքում կիրառել « ․․․․պաշտոնը  կարող է զբաղեցնել Հայաստանի Հանրապետության այն գործունակ չափահաս քաղաքացին․․․» ձևակերպումը։
 Հավելված 1-ում և Հավելված 2-ում տնօրենների կառավարման հմտություններին վերաբերելի պահանջները սահմանելիս առաջնորդվել միասնական մոտեցմամբ․ մասնավորապես՝ Հավելված 2-ում սահմանված են տնօրենին ներկայացվող կառավարչական հմտությունների ու ունակությունների լայն շրջանակ, ինչը բացակայում է Հավելված 1-ում տնօրենի համար սահմանված պահանջներից։

	1․ 4-րդ գլխի (ՄԱՆԿԱՎԱՐԺ) 1-ին կետի 4-րդ ենթակետին ուղղված առաջարկն ընդունվել է։
2․ Անվանացանկի որոշ անվանումների վերաբերյալ միասնական մոտեցման ապահովման ուղղված առաջարկն ընդունվել է։
3․ Տնօրենի որակավորման պահանջների  սահմանման տեխնիկական շարադրանքի միասնական մոտեցման պահպանման ուղղված առաջարկն ընդունվել է։
4․ Հավելված 1-ում և Հավելված 2-ում տնօրենների կառավարման հմտություններին վերաբերելի պահանջներին ուղղված առաջարկն ընդունված չէ, քանի որ Հավելված 1-ը վերաբերում է պետական և համայնքային երաժշտական, արվեստի, գեղարվեստի և պարարվեստի դպրոցներին, ինչպես նաև մարզադպրոցներին, որտեղ ուսումնական գործընթացը կառուցված է առարկայական և ծրագրային հստակ կառուցվածքի վրա։ Մինչդեռ Հավելված 2-ը վերաբերում է պետական և համայնքային մանկապատանեկան ստեղծագործական և գեղագիտական կենտրոններին․․, որտեղ կրթական գործընթացն առավել ճկուն է, բազմաբովանդակ և ուղղված է ստեղծագործական կարողությունների զարգացմանը։ Հետևաբար տնօրենի կառավարման հմտությունների և ունակությունների շրջանակը սահմանվել է տվյալ կրթական գործընթացների առանձնահատկություններից ելնելով, և միասնական մոտեցման կիրառումը նպատակահարմար չէ։

	ՀՀ տարածքային կառավարման և ենթակառուցվածքների նախարարություն
	ԴԽ/ 15.3/12484-2026
01.04.2026

	ՀՀ Շիրակի մարզ
1. Մանկապատանեկան մարզադպրոցում սահմանել ավագ հրահանգիչ-մեթոդիստի պաշտոնը։
Մարզադպրոցում 3 և ավելի մարզաձևի բաժանմունքի ու 26 և ավելի ուսումնական խմբի առկայության դեպքում սահմանել ավագ հրահանգիչ-մեթոդիստի պաշտոնը։
Ավագ հրահանգիչ-մեթոդիստի աշխատանքային գործառույթները՝
1) Պատասխանատվություն է կրում մարզական գործընթացի իրականացմանը, ըստ բաժանմունքների մարզիչ-մանկավարժների աշխատանքի առաջավոր փորձի ընդհանրացմանը վերաբերող մեթոդական աշխատանքների կազմակերպման համար։
2) Պատասխանատվություն է կրում ըստ բաժանմունքների մարզիչ-մանկավարժների վերապատրաստման գործընթացի կազմակերպման, բաժանմունքներում պարապողների հետ տարվող դաստիարակչական աշխատանքների իրականացման և մարզիչ-մանկավարժներին՝ մասնագիտական գրականությանը, մեթոդական հանձնարարականներին հաղորդակից դարձնելու համար:
Ավագ հրահանգիչ-մեթոդիստի որակավորման նվազագույն պահանջները`
Սպորտի ոլորտի բարձրագույն կրթություն, մարզիչ-մանկավարժի առնվազն 5 տարվա մասնագիտական աշխատանքային ստաժ։
	Չի ընդունվել, քանի որ և՛ հրահանգիչ-մեթոդիստը և՛ մեթոդիստը իրականացնում են միևնույն գործառույթները։

	2. Մանկապատանեկան մարզադպրոցում սահմանել բաժանմունքի ավագ մարզիչ-մանկավարժի պաշտոնը։
Մարզադպրոցում գործող որևէ մարզաձևի բաժանմունքում առնվազն երեք մարզիչ-մանկավարժի հաստիքի առկայության դեպքում որակավորման նվազագույն պահանջները բավարարող մարզիչ-մանկավարժներից մեկը նշանակվում է ավագ մարզիչ-մանկավարժի պաշտոնում։
Ավագ մարզիչ-մանկավարժի աշխատանքային գործառույթները՝
1) Բացի մարզիչ-մանկավարժի իր պարտականություններից, պատասխանատվություն է կրում նաև բաժանմունքի մարզական գործընթացի ծրագրման (պլանավորման), աշխատանքի առաջավոր մեթոդների ներդրման, ծրագրային պահանջների վերահսկման, բաժանմունքի միջոցառումների կազմակերպման ու անցկացման համար։
2) Ապահովում է բաժանմունքի լավագույն սաներով համալրված մարզադպրոցի հավաքական թիմի մասնակցությունը համայնքային, մարզային և հանրապետական առաջնություններին ու մրցաշարերին։
Ավագ մարզիչ-մանկավարժի որակավորման նվազագույն պահանջները`
Սպորտի ոլորտի բարձրագույն կրթություն, համապատասխան մարզաձևում մարզիչ-մանկավարժի առնվազն 5 տարվա մասնագիտական աշխատանքային ստաժ։
	Չի ընդունվել, քանի որ և՛ մարզիչ-մանկավարժը և՛ ավագ մարզիչ-մանկավարժը իրականացնում են միևնույն գործառույթները։

	3. Մանկապատանեկան մարզադպրոցի մանկավարժական և վարչատնտեսական ներքոհիշյալ պաշտոններում աշխատողների հաստիքների թիվը սահմանել՝ ելնելով ուսումնական խմբերի քանակից.
	N
	Պաշտոնի անվանումը
	Հաստիքների թիվը՝ ըստ ուսումնական խմբերի քանակի

	
	
	8-13 խումբ
	14-25 խումբ
	26-37 խումբ
	38 և ավելի խումբ

	1
	Ավագ հրահանգիչ-մեթոդիստ
	-
	-
	1
	1

	2
	Հրահանգիչ-մեթոդիստ
	-
	1
	2
	2

	3
	Տնօրենի տնտեսական գծով տեղակալ
	-
	-
	1
	1

	4
	Բժիշկ
	
	1
	1
	1

	5
	Բուժքույր
	1
	1
	2
	2

	6
	Գլխավոր հաշվապահ
	-
	-
	1
	1

	7
	Հաշվապահ
	1
	1
	1
	1



	Չի ընդունվել, քանի որ Նախագծով սահմանվում են միայն պաշտոնների անվանացանկն ու նկարագիրը։

	ՀՀ Տավուշի  մարզ
Հաշվի առնելով այն հանգամանքը, որ արտադպրոցական ծրագրեր իրականացնող կազմակերպությունների, այդ թվում՝ պետական և համայնքային երաժշտական, արվեստի, գեղարվեստի և պարարվեստի դպրոցների տնօրենի համար առաջարկված որակական պահանջները կարող են խնդիրներ առաջացնել համայնքներում, առանձնապես սահմանապահ և սահմանամերձ քաղաքներում ու գյուղերում, որտեղ առկա է հատկապես արվեստի բնագավառի բարձրագույն կրթությամբ մասնագետների պակաս` այս հանգամանքը կարող է դժվարացնել տնօրենի թափուր հաստիքների համալրումը և խոչընդոտել ուսումնական հաստատությունների բնականոն գործունեությանը, ուստի անհրաժեշտություն է առաջանում վերանայել արտադպրոցական ծրագրեր իրականացնող կազմակերպությունների տնօրենի պաշտոնի համար սահմանված որակական պահանջները՝ դրանք դարձնելով առավել հստակ և նպատակային: 
Կարծում ենք, որ տնօրենի պաշտոնի համար սահմանված որակական պահանջները կետում անհրաժեշտ է կատարել «…կամ արվեստի ոլորտի բարձրագույն կրթություն ունեցող, կամ բարձրագույն կրթություն և արվեստի ոլորտի միջին մասնագիտական կրթություն ունեցող …» փոփոխությունը և լրացումը։ 
Նման մոտեցումը կապահովի ոլորտային մասնագիտական գիտելիքների անհրաժեշտ մակարդակը և կնպաստի միջին մասնագիտական կրթական հաստատություններ դիմողների թվի աճին, երիտասարդների մասնագիտական կողմնորոշման խթանմանը և արվեստի ոլորտի կայուն զարգացմանը։
Միաժամանակ հնարավոր կլինի ապահովել երկակի կարևոր բաղադրիչ՝ կառավարման և կազմակերպչական կարողությունների զարգացում (բարձրագույն կրթության միջոցով) և ոլորտային մասնագիտական հիմնարար գիտելիքներ (միջին մասնագիտական կրթության միջոցով)։
Նման փոփոխությունը կնպաստի վերոնշյալ կազմակերպություններում արդյունավետ և հավասարակշռված կառավարման իրականացմանը, ինչպես նաև ոլորտի միասնական զարգացմանը:

	   Չի ընդունվել,  քանի որ տնօրենի պահանջները սահմանված է համաձայն ՀՀ կառավարության 2022 թվականի ապրիլի 22-ի թիվ 539-Ն որոշման հավելվածի 3-րդ կետով։ Ելնելով որորտի առանձնահատկություններից ավելացվել է «արվեստի ոլորտում բարձրագույն կրթություն ունեցող․․․․» բառերը։

	ՀՀ աշխատանքի և սոցիալական հարցերի նախարարություն
	ԱԹ//12334-2026
03.04.2026

	1. Նախագծում նույն պաշտոնների վերաբերյալ կիրառվում են տարբեր հասկացություններ, մասնավորապես՝ «Կադրերի տեսուչ-գործավար» և «Անձնակազմի կառավարման մասնագետ», «Տնօրենի՝ ուսումնական գծով տեղակալ» և «Տնօրենի տեղակալ ուսումնական աշխատանքի գծով», «Տնօրենի տնտեսական գծով տեղակալ» և «Տնօրենի տեղակալ՝ ֆինանսատնտեսական գծով», «Տնօրենի տեղակալ ուսումնադաստիարակչական (մեթոդական) աշխատանքների գծով» և «Փոխտնօրեն՝ վարչատնտեսական աշխատանքների գծով», «Մաքրող» և «Հավաքարար»:
Առաջարկվում է Նախագծում հստակեցնել պաշտոնների անվանումներն՝ ապահովելով միատեսակ ձևակերպումներ: 
Ինչպես նաև, Նախագծում կիրառվում են նաև «կոմպլեկտավորում» և «համալրում» հասկացությունները, որոնք ևս առաջարկվում է հստակեցնել։
	Ընդունվել է։
Հավելենք, որ «Կոմպլեկտավորում» և «համալրում» հասկացությունները փոխկապակցված են, սակայն ունեն բովանդակային տարբերություն, որը կարևոր է հատկապես կազմակերպչական և կրթական գործընթացների նկարագրության մեջ։
Կոմպլեկտավորումը վերաբերում է որևէ համակարգի, խմբի կամ կառուցվածքի ամբողջական և նպատակային ձևավորմանը՝ նախապես սահմանված չափանիշների, սկզբունքների և պահանջների հիման վրա։ Այս դեպքում առաջնայինը ոչ թե պարզապես քանակական լրացումն է, այլ՝ ճիշտ կառուցվածքի ապահովումը։ Օրինակ՝ դասարանների կամ խմբերի կոմպլեկտավորման ժամանակ հաշվի են առնվում սաների տարիքային առանձնահատկությունները, պատրաստվածության մակարդակը և այլ չափանիշներ՝ ապահովելով համակարգված և հավասարակշռված կազմ։
Ի տարբերություն դրա, համալրումը նշանակում է արդեն գոյություն ունեցող համակարգի կամ կազմի լրացում կամ ընդլայնում՝ պակասող կամ անհրաժեշտ տարրերով։ Այստեղ շեշտը դրվում է ոչ թե կառուցվածքի ձևավորման, այլ դրա ամբողջացման կամ հարստացման վրա։ 

	2. Պաշտոնների անվանումների սահմանման ժամանակ կարևոր է հաշվի առնել ՀՀ էկոնոմիկայի նախարարի կողմից 2026 թվականի հունվարի 30-ի N 182-Ն հրամանով հաստատված «ՀՀ զբաղմունքների, պաշտոնների և կարուղունակությունների (կոմպետենցիաների)» դասակարգչով (այսուհետ՝ Դասակարգիչ) պաշտոնների անվանումների ձևակերպմանը ներկայացվող պահանջները:
	Նշված առաջարկն ընդունվում է ի գիտություն։ Պաշտոնների անվանումները սահմանելիս հաշվի են առնվել ՀՀ էկոնոմիկայի նախարարի 2026 թվականի հունվարի 30-ի N 182-Ն հրամանով հաստատված դասակարգչի հիմնական մոտեցումները, մասնավորապես՝ պաշտոնների անվանումների համապատասխանությունը դրանց գործառույթներին, միատեսակ կիրառությունը և նույնաբովանդակ գործառույթների դեպքում միասնական անվանումների օգտագործումը։ Միաժամանակ, հաշվի են առնվել նաև ոլորտի առանձնահատկությունները, ինչից ելնելով կիրառվել են տվյալ գործունեությանը բնորոշ ձևակերպումներ։

	3.  Նախագծի մի շարք պաշտոններում նշվում է ձևակերպում՝ համաձայն որի տվյալ պաշտոնը կարող է զբաղեցնել «….. Հայաստանի Հանրապետության այն գործունակ չափահաս քաղաքացին, որն ունի….»։ Առաջարկվում է այս ձևակերպումը հանել՝ հաշվի առնելով,  որ գործող օրենսդրությամբ անձի հետ աշխատանքային պայմանագրի կնքումը կամ որևէ պաշտոնի նրան իրավական այլ ակտով աշխատանքի նշանակելը ենթադրում է անձի աշխատանքային գործունակություն:
Միևնույն ժամանակ, Նախագծում ՀՀ քաղաքացիության պահանջ սահմանելը էականորեն սահմանափակում է մասնագիտական բարձր որակավորում ունեցող մասնագետների ներուժի ներգարվումը ոլորտում: 

	Չի ընդունվել, քանի որ «Հայաստանի Հանրապետության գործունակ չափահաս քաղաքացի» ձևակերպումը բխում է Հայաստանի Հանրապետության քաղաքացիական օրենսգիրք-ի 24-րդ և 25-րդ հոդվածների դրույթներից՝ ապահովելով անձի իրավունակության և գործունակության հստակ ամրագրումը։ Միաժամանակ, ՀՀ քաղաքացիության պահանջը, թեև ուղղակիորեն չի բխում Հայաստանի Հանրապետության Սահմանադրությունից և Հայաստանի Հանրապետության աշխատանքային օրենսգիրքից, որոնք երաշխավորում են աշխատանքի ազատության և իրավահավասարության սկզբունքները, կարող է սահմանվել ոլորտի կարգավորման առանձնահատկություններից ելնելով՝ պայմանավորված գործունեության կազմակերպման, պատասխանատվության և հաշվետվողականության պահանջներով։ Հետևաբար նշված ձևակերպման հանումը նպատակահարմար չէ։

	4. Նախագծում ներկայացված «Մարզադպրոցի նվագակցողի աշխատանքային գործառույթները» անհրաժեշտ է խմբագրել, քանի որ նվագակցողը չի կարող պատասխանատու լինել անհատական և խմբային պարապմունքների անցկացման համար:
	Ընդունվել է։

	5. Նախագծի «Նկարագրեր արտադպրոցական ծրագրեր իրականացնող կազմակերպությունների, այդ թվում՝ մարզական կազմակերպությունների, պետական և համայքային մարզադպրոցների վարչատնտեսական աշխատողների պաշտոնների» բաժնի 5-րդ կետով սահմանվում է «Նավակ վերանորոգող, ժամագործ, զինագործ, մարզագույք վերանորոգող այլ մասնագետներ» պաշտոնների նկարագրերը։
Առաջարկվում է նշված բոլոր պաշտոնների համար սահմանել առնվազն նախնական մասնագիտական կրթություն:

	Ընդունվել է, կատարվել է խմբագրում։

	Նախագծում «էլեկտրիկ» պաշտոնի համար նախատեսվում է բարձրագույն մասնագիտական կամ միջին մասնագիտական կրթություն: Առաջարկվում է բարձրագույն կրթության պահանջը հանել՝ հաշվի առնելով, որ էլեկտրիկը աշխատաշուկայում պահանջում է նախնական մասնագիտական կրթություն:
	Ընդունվել է։ 

	6. «Օժանդակ բանվոր», «սանտեխնիկ», «հյուսն», «փականագործ» պաշտոնների համար Նախագծով սահմանված չեն որակավորման և ստաժի պահանջներ: Առաջարկվում է օժանդակ բանվորից բացի մյուս պաշտոնների համար սահմանել որակավորման և ստաժի պահանջներ:
	Չի ընդունվել։
Նախագիծը մշակվել է հաշվի առնելով  կրթության համակարգում կիրառվաող մի շարք իրավական ակտեր, այս դեպքում՝ ՀՀ կառավարության 2023 թվականի փետրվարի 16-ի «Հանրակրթական ուսումնական հաստատության և տարածքային մանկավարժահոգեբանական աջակցության կենտրոնի մանկավարժական և վարչատնտեսական աշխատողների պաշտոնների անվանացանկը, դրանց նկարագիրը սահմանելու մասին» թիվ N 216-Ն որոշումը։

	7. Նախագծով «Տնտեսվար» պաշտոնի համար նախատեսվում է, որ առնվազն արհեստագործական կամ միջին մասնագիտական կրթություն և տնտեսության սպասարկման բնագավառում աշխատանքի մեկ տարվա ստաժ կամ նախնական մասնագիտական կրթություն և տնտեսության սպասարկման բնագավառում աշխատանքի երեք տարվա ստաժ»:
Հաշվի առնելով, որ Նախագծում «արհեստագործական» և «նախնական մասնագիտական» կրթություններ հասկացությունները նույնն են, առաջարկվում է ստաժի պահանջը դարձնել միատեսակ:
	Չի ընդունվել։
Նախագիծը մշակվել է հաշվի առնելով  կրթության համակարգում կիրառվաող մի շարք իրավական ակտեր, այս դեպքում՝ ՀՀ կառավարության 2023 թվականի փետրվարի 16-ի «Հանրակրթական ուսումնական հաստատության և տարածքային մանկավարժահոգեբանական աջակցության կենտրոնի մանկավարժական և վարչատնտեսական աշխատողների պաշտոնների անվանացանկը, դրանց նկարագիրը սահմանելու մասին» թիվ N 216-Ն որոշումը։

	Երևանի քաղաքապետարան

	1. Նախագծում ուժի մեջ մտնելու ժամկետը նշված է 2026 թվականի մայիսի 1-ը, մինչդեռ հիմնավորման մեջ հստակ նշված է, որ առաջարկվում է սահմանել 2026 թվականի սեպտեմբերի 1-ը՝ նոր ուսումնական տարվան համահունչ։ Առաջարկում ենք համապատասխանեցնել ժամկետները՝ նախապատվությունը տալով սեպտեմբերի 1-ին՝ գործընթացի սահուն կազմակերպումն ապահովելու նպատակով։ 
	Ընդունվել է մասնակի։

	2. Ֆինանսական մասում նշվում է, որ պետական բյուջեի ծախսերի ավելացում չի նախատեսվում, սակայն միաժամանակ նախատեսվում է լրավճար բաժնի ղեկավարի պարտականությունները կատարող մանկավարժի համար՝ «ֆինանսական միջոցների առկայության դեպքում» ձևակերպմամբ։ Առաջարկում ենք հստակեցնել ֆինանսավորման աղբյուրները և գնահատել տեղական ինքնակառավարման մարմինների վրա հնարավոր բեռը։ 

	Չի ընդունվել, քանի որ Նախագծով արդեն իսկ հստակ սահմանված են բաժնի ղեկավարի հաստիքի ներդրման և համապատասխան լրավճարի տրամադրման պայմանները՝ հաշվի առնելով ֆինանսական հնարավորությունները։ Մասնավորապես, նախատեսվում է, որ բաժնի ղեկավարի պաշտոնը սահմանվում է նույն ուղղությամբ առնվազն 7 մանկավարժի առկայության դեպքում՝ համապատասխան լրավճարի վճարումով, ընդ որում՝ լրավճարը հատկացվում է միայն համապատասխան ֆինանսական միջոցների առկայության դեպքում։ Միաժամանակ, 7-ից պակաս մանկավարժի դեպքում բաժնի ղեկավարի պարտականությունները կարող են դրվել տնօրենի տեղակալի կամ մանկավարժներից մեկի վրա՝ առանց լրացուցիչ հաստիքի սահմանման։ Հետևաբար Նախագիծը կազմված է ֆինանսական ճկունության սկզբունքով և չի առաջացնում պարտադիր լրացուցիչ ֆինանսական բեռ, այդ թվում՝ տեղական ինքնակառավարման մարմինների համար։

	3. Նախագծում առկա են տեքստային բազմաթիվ կրկնություններ․ տարբեր հավելվածներում տեխնիկական և սպասարկող անձնակազմերի պաշտոններ զբաղեցնող անձանց իրավունքները կամ պարտականությունները գրեթե նույնությամբ կրկնվում են։ Առաջարկում ենք ստեղծել մեկ միասնական բաժին՝ «Վարչատնտեսական և սպասարկող անձնակազմ», որը կտարածվի բոլոր արտադպրոցական հաստատությունների վրա՝ կրճատելով փաստաթղթի ծավալը և բացառելով կրկնությունները։ 

	Չի ընդունվել։
Ինչպես նկատելի է փաստաթղթում, վարչատնտեսական և սպասարկող անձնակազմի համար Հավելված 1-ում և Հավելված 2-ում սահմանված են հաստիքներ, գործառույթներ և պահանջներ, որոնք որոշ հաստատությունների դեպքում կիրառելի են, իսկ որոշ դեպքերում՝ ոչ, ինչը բացառում է դրանց մեկ միասնական բաժնում ամբողջական և նպատակային արտացոլման հնարավորությունը։
Միասնական բաժնի ձևավորումը տվյալ դեպքում կարող է հանգեցնել գործառույթների ոչ ամբողջական կամ ոչ ճշգրիտ ներկայացման՝ փաստաթղթում առաջացնելով հակասություններ, տարբեր մեկնաբանությունների ռիսկեր, ինչպես նաև դրա կիրառման ընթացքում գործնական դժվարություններ։
Միաժամանակ, նշված մոտեցումն արդեն իսկ կիրառված է ՀՀ կառավարության 2023 թվականի փետրվարի 16-ի թիվ N 216-Ն որոշմամբ, որով հանրակրթական ուսումնական հաստատությունների, մասնագիտացված հիմնական ծրագրեր իրականացնող հանրակրթական ուսումնական հաստատությունների, «Հատուկ դպրոց-ռեսուրս կենտրոն» պետական ոչ առևտրային կազմակերպությունների, ինչպես նաև հանրակրթական ուսումնական հաստատությունների և տարածքային մանկավարժահոգեբանական աջակցության կենտրոնների համար մանկավարժական և վարչատնտեսական աշխատողների պաշտոնների անվանացանկերն ու նկարագրերը սահմանված են առանձին հավելվածներով։

	4. Նույն գործառույթ ունեցող պաշտոնների համար կիրառվում են տարբեր անվանումներ (օրինակ՝ «հավաքարար» և «մաքրող»)։ Առաջարկում ենք ամբողջ փաստաթղթում միասնականացնել եզրույթներն ու որակավորման նվազագույն պահանջները՝ ապահովելով իրավական ակտի հստակությունն ու միասնականությունը։ 

	Ընդունվել է։

	5. Նույնաբովանդակ պաշտոնների որակավորման պահանջներում առկա են անհամապատասխանություններ․ տարբեր տիպի հաստատություններում նույն պաշտոնների համար սահմանված են տարբեր պահանջներ (օրինակ՝ բուժքույրերի դեպքում՝ աշխատանքային ստաժի տարբեր չափանիշներ, դպրոցի պահակի դեպքում՝ մասնագիտական կրթություն և աշխատանքային ստաժ)։ Առաջարկում ենք միասնականացնել վարչական և սպասարկող պաշտոնների նվազագույն պահանջներն ու աշխատանքային ստաժի չափանիշները՝ անկախ հաստատության տիպից։ 

	Ընդունվել է։

	6. Մանկավարժական աշխատողների որակավորման պահանջներում առկա է անհամաչափություն․ որոշ մարզիչների համար պահանջվում է լրացուցիչ մարզական կարգ, մյուսների համար՝ ոչ։ Առաջարկում ենք քննարկել մարզական կարգի կամ համարժեք որակավորման պահանջի ընդհանրացումը՝ ուսուցման որակը բարձրացնելու նպատակով։ 
	Չի ընդունվում, քանի որ որակավորման պահանջ սահմանված է այն մարզիչ-մանկավարժների համար, որոնք որոշ մարզաձևերում աշխատելու են կոնկրետ մարզաձևի մարզիչ-մանկավարժի հետ համատեղ։

	7. Հաշվի առնելով ոլորտի բազմազանությունը՝ Նախագծի N1 հավելվածի ողջ տեքստում «մարզական կազմակերպություններ» բառերն իրենց հոլովաձևերով առաջարկում ենք փոխարինել «մարզական, մարզատեխնիկական և մարզական-մասնագիտացված կազմակերպություններ» բառերով՝ իրենց հոլովաձևերով։ 

	Չի ընդունվել, քանի որ նշված կազմակերպությունները՝ բոլորն էլ հանդիսանում են մարզական կազմակերպություններ։

	8. Նախագծի N 1 հավելվածի 1-ին բաժնի 1-4-րդ կետերում կիրառված են «արտադպրոցական ծրագրեր իրականացնող կազմակերպություններ» բառերը, սակայն կախված դրանց տեսակից (մարզական կազմակերպություններ, պետական և համայնքային մանկապատանեկան մարզադպրոցներ, պետական և համայնքային երաժշտական, արվեստի, գեղարվեստի և պարարվեստի դպրոցներ)՝ դրանց մանկավարժական և վարչատնտեսական աշխատողների անվանացանկերը տարբեր են: Նման պայմաններում Նախագծի N 1 հավելվածի 1-ին բաժնի 1-4-րդ կետերում «այդ թվում» կապական կառույցի կիրառությունն իմաստային տեսանկյունից տեղին չէ, քանի որ այն թույլ չի տալիս կոնկրետացնել արտադպրոցական ծրագրեր իրականացնող կազմակերպության տեսակը: Այլ կերպ ասած՝ «այդ թվում» կապական կառույցի կիրառությունը նշանակում է, որ Նախագծի N 1 հավելվածի 1-ին բաժնի 1-4-րդ կետերի դրույթները վերաբերում արտադպրոցական ծրագրեր իրականացնող բոլոր կազմակերպություններին՝ անկախ դրանց տեսակից, ինչը ճիշտ չէ:

	Չի ընդունվել։ «Արտադպրոցական ծրագրեր իրականացնող կազմակերպություններ» ընդհանուր ձևակերպման և «այդ թվում» կապական կառույցի կիրառությունը պայմանավորված է տարբեր տեսակի հաստատությունները մեկ միասնական կարգավորման դաշտում դիտարկելու անհրաժեշտությամբ՝ միաժամանակ առանձնացնելով դրանց տեսակները։ «Այդ թվում» ձևակերպումը տվյալ դեպքում կիրառվել է ոչ թե բոլոր կազմակերպությունների նկատմամբ նույնաբովանդակ պահանջներ տարածելու նպատակով, այլ՝ որպես ընդհանուր հասկացության ներքո ընդգրկված կազմակերպությունների տեսակների օրինակարկում և ընդգծում։
Միևնույն ժամանակ, Նախագծի հետագա դրույթներով և համապատասխան հավելվածներով հստակ տարանջատված են տարբեր տեսակի կազմակերպությունների համար նախատեսված պաշտոնների անվանացանկերն ու նկարագրերը, ինչը ապահովում է դրանց տարբերությունների պատշաճ արտացոլումը։ Հետևաբար «այդ թվում» կապական կառույցի կիրառությունը չի առաջացնում իրավական անորոշություն և չի խաթարում դրույթների կիրառման հստակությունը։

	9. Նախագծի N 1 հավելվածում առաջարկում ենք «տնտեսական գծով» բառերը փոխարինել «ֆինանսատնտեսական գծով» բառերով, վերանայել հատուկ առանձնացված մարզիչների (ակրոբատիկայի մարզիչ, փրկարար մարզիչ մանկավարժ) հաստիքները՝ պահպանելով միասնական «մարզիչ-մանկավարժ» հաստիքի ձևակերպումը, նվագակցողի, բժշկի և բուժքույրի հաստիքները ներառել ուսումնական գործընթացում ընդգրկված անձանց ցանկում, սահմանել հոգեբանի հաստիք՝ իր գործառույթներով, ինչպես նաև դռնապանի հաստիք, որը ևս անհրաժեշտություն է մարզադպրոցներում։

	Չի ընդունվել, քանի որ «տնտեսական գծով» ձևակերպումը վերաբերում է հիմնականում նյութատեխնիկական և սպասարկման գործառույթներին, մինչդեռ «ֆինանսատնտեսական գծով» ձևակերպումը ենթադրում է նաև ֆինանսական կառավարման գործառույթների առկայություն։ Քանի որ տվյալ պաշտոնի գործառույթները չեն ներառում ֆինանսական կառավարման լիազորություններ, առաջարկվող փոփոխությունը նպատակահարմար չէ։
Նշված մարզիչ-մանկավարժները որոշ մարզաձևերում աշխատում են հիմնական մարզիչ-մանկավարժի հետ համատեղ։
Ինչ վերաբերւոմ է դռնապանի հաստիքին, ապա այն սահմանված է։  հարկ է նշել նաև, որ մարզադպրոցներում բժշկի և բուժքույրի հաստիքները չեն կարող ներառվել մանկավարժական  հաստիքների ցանկում, քանի որ կատարում են սպասարկող գործառույթներ։ Նվագակցողի հաստիքն արդեն իսկ ներառված է մանկավարժական աշխատողների ցանկում։

	10. Առաջարկում ենք Նախագծի N 1 հավելվածի 2-րդ բաժնի «Տնօրեն» գլխի 1-ին կետում «մարզադպրոցի ընթացիկ կառավարում» բառերը փոխարինել «կազմակերպության ընթացիկ կառավարում» բառերով, հստակեցնել «տարիֆիկացիա, հաստիքային ցուցակ և ծախսերի նախահաշիվ» հասկացությունները։

	Չի ընդունվում, քանի որ իրավական տեխնիկայի տեսանկյունից սխալ է։ Անհասկանլի է  «տարիֆիկացիա, հաստիքային ցուցակ և ծախսերի նախահաշիվ» հասկացությունների հստակությանն ուղղված դիտարկումը։

	11. Նախագծի N 1 հավելվածի 2-րդ բաժնի «Հրահանգիչ-մեթոդիստ» գլխի 1-ին կետն առաջարկում ենք լրացնել հրահանգիչ-մեթոդիստի՝ մարզիչներին պարբերաբար միջազգային փորձի, մարզումների առաջատար մեթոդների և տեխնիկատակտիկական ժամանակակից վարժությունների վերաբերյալ տեղեկատվություն տրամադրելու գործառույթներով.
	Անհրաժեշտ է նշել, որ «Հրահանգիչ-մեթոդիստ»-ի գործառութներում առկա է «5․Վերլուծում է մարզիչ-մանկավարժների առաջավոր փորձը և քննարկումներ կազմակերպում՝ ընդհանրացնելու համար» սահմանումը, ինչը նույնական է առաջարկի հետ։


	12.  Մարզիչ-մանկավարժի որակավորման նվազագույն պահանջներն առաջարկում ենք ձևակերպել միասնական կերպով՝ դրանցում ներառելով միջին մասնագիտական կամ բարձրագույն մասնագիտական կրթությունը կամ համապատասխան մարզական կոչումը կամ կարգը։

	Անհրաժեշտ է նշել, որ մարզիչ-մանկավարժի որակավորման նվազագույն պահանջը սահմանվել է հաշվի առնելով «Ֆիզիկական կուլտուրայի և սպորտի մասին» օրենքի 2-րդ հոդվածի 1-ին կետի «ժա» ենթակետով։

	13. Առաջարկում ենք Նախագծի N 1 հավելվածի 3-րդ բաժնի «Տնօրեն» գլխի 1-ին կետի 4-րդ ենթակետը շարադրել հետևյալ խմբագրությամբ՝ «4) կազմում է Դպրոցի աշակերտների հրամանագիրքը, հաստատում է մանկավարժների տարիֆաորակավորման ցուցակը, ներքին կարգապահական կանոնները, Դպրոցի կառավարումն իրականացնող լիազոր մարմնի հաստատմանն է ներկայացնում դպրոցի հաստիքացուցակը,
	Ընդունվել է։

	14. Նույն կետի 10-րդ ենթակետում առաջարկում ենք «մանկավարժական խորհրդի համաձայնեցմամբ հաստատում է» բառերը փոխարինել «հաստատում և մանկավարժական խորհրդին է ներկայացնում» բառերով, քանի որ գործադիր մարմնի գործառույթները խորհրդակցական մարմնի հետ համաձայնեցնելու իրավական անհրաժեշտություն չի կարող լինել:
	Ընդունվել է։

	15. Նախագծի N 1 հավելվածի 3-րդ բաժնի «Տնօրեն» գլխի 2-րդ կետի՝ դպրոցի տնօրենի որակավորման պահանջները սահմանող ենթակետում «եթե օրենքով այլ բան նախատեսված չէ» վերացական ձևակերպման փոխարեն առաջարկում ենք հղում անել կոնկրետ օրենքին: Նույնը վերաբերում է նաև Նախագծի նույն բաժնի «Տնօրենի տեղակալ ուսումնական աշխատանքի գծով» գլխի 5-րդ կետին: 
	Չի ընդունվել։
 ․․․ «եթե օրենքով այլ բան նախատեսված չէ» ձևակերպումը հանդիսանում է իրավական տեխնիկայում ընդունված ընդհանուր ձևակերպում, որը նպատակ ունի ապահովելու նորմի կիրառումը՝ հաշվի առնելով այլ օրենքներով հնարավոր հատուկ կարգավորումների առկայությունը։ 
Այս ձևակերպումը  ամրագրված է նաև «Պետական ոչ առևտրային կազմակերպությունների մասին» օրենքի 16-րդ հոդվածի 1-ին կետով, ինչպես նաև ՀՀ կառավարության 2022 թվականիապրիլի 22-ի թիվ  539-Ն որոշման հավելվածի 3-րդ կետով։

	16. Նախագծի N 1 հավելվածի 3-րդ բաժնի «Տնօրենի տեղակալ ուսումնական աշխատանքի գծով» գլխի 1-ին կետի 4-րդ ենթակետը «կազմում է» բառից հետո լրացնել «և տնօրենի հաստատմանն է ներկայացնում» բառերով: 
	Ընդունվել է։

	17. Նույն կետի 10-րդ ենթակետում «հսկում է» բառը փոխարինել «մասնակցում է» բառով, իսկ «պահանջների կատարումը» բառերը փոխարինել «պահանջների կատարման հսկողությանը» բառերով: Բացի այդ, այս գործառույթը նախատեսված է նաև նույն կետի 20-րդ ենթակետի «դ» կետում:
	Ընդունվել է։

	18. Նույն կետի 13-րդ ենթակետում «հսկում է» բառը փոխարինել «մասնակցում է» բառով, իսկ «պաշտպանություն» բառը «պաշտպանությանը» բառով: 

	Ընդունվել է։

	19. Նույն կետի 19-րդ ենթակետը «ներկայացնում» բառից հետո լրացնել «տնօրենին և» բառերով։ 

	Ընդունվել է։

	20. Նույն կետի 22-րդ ենթակետի գործառույթը նախատեսված է նաև տնօրենի գործառույթներում։ 
	Գործառույթը նախատեսված  է նաև տնօրենի գործառույթներում, քանի որ գտնում ենք, որ և՛ տնօրենը և՛ տնօրենի տեղակալը մանկավարժական աշխատողներին պետք է ցուցաբերեն մասնագիտական աջակցություն։ 


	21. Նախագծի N 1 հավելվածի 3-րդ բաժնի «Բաժնի ղեկավար» գլխի 1-ին կետի 2-րդ ենթակետում «մանկավարժական խորհրդի» բառերը փոխարինել «տնօրենի» բառերով:
	Ընդունվել է մասնակի։

	22. Նույն կետի 10-րդ ենթակետը «քննությունների» բառից հետ լրացնել «կազմակերպման գործընթացին» բառերով:

	Ընդունվել է։

	23. Նույն կետի 12-րդ և 20-րդ ենթակետերը նույնական են:
	Չի ընդունվել, քանի որ կարծում ենք, որ արդի մեթոդների կիրառումը և մեթոդական օգնությունը տարբեր գործառույթներ են։

	24. Նույն կետի 19-րդ ենթակետում «տնօրենին» բառը փոխարինել «ուսումնական աշխատանքի գծով փոխտնօրենին» բառերով։ 
	Ընդունվել է։

	25. Նույն կետից հանել 24-րդ ենթակետը կամ լրացնել «տնօրենի հանձնարարությամբ» բառերով, 
	Ընդունվել է մասնակի։

	26. Առաջարկում ենք նույն կետից հանել 30-րդ ենթակետը:
Նախագծի N 1 հավելվածի 3-րդ բաժնի «Բաժնի ղեկավար» գլխի 6-րդ կետում լրավճարի վերաբերյալ դրույթն առաջարկում ենք հանել կամ դարձնել ոչ պարտադիր, իսկ նույն կետի «բ» ենթակետը հանել:
	Չի ընդունվել։
 Կարևոր է նշել, որ դպրոցի բաժնի ղեկավարի պաշտոնը սահմանվում է նույն ուղղությամբ ոչ պակաս 7 մանկավարժի առկայության դեպքում՝ համապատասխան լրավճարի վճարումով և լրավճարը հատկացվում է համապատասխան ֆինանսական միջոցների առկայության դեպքում, որը նշանակում է որ այն պարտադիր չէ։ 
Նշենք նաև, որ բաժնի ղեկավարի պաշտոնը հաստատությունւոմ, այս դեպքում դպրոցում կարևոր է, համապատասխան ուղություններով կառավարման և ուսումնական գործընթացի բնականոն գործունեության կազմակերպման համար, որը չի կարող ամբողջությամբ ապահովել ոււսումնական աշխատանքների գծով տեղակալը կամ հենց տնօրենը։ 
Հարկ ենք համարում նշել նաև, որ  բաժնի ղեկավարի պաշտոնը առկայությունը սահմանվել է նույն ուղղությամբ ոչ պակաս 7 մանկավարժի առկայության դեպքում, իսկ բաժնում 7 մանկավարժից պակաս մանկավարժի առկայության դեպքում   բաժնի ղեկավարի պարտականությունները առաջրկվում է դնել  տնօրենի տեղակալի կամ մանկավարժներից մեկի վրա (նրա համաձայնությամբ)։ Ուստի այս կետերի սահմանումը կարևոր և պարտադիր է։

	27. Նախագծի N 1 հավելվածի 3-րդ բաժնի «Մանկավարժ» գլխի 1-ին կետի 3-րդ ենթակետը «կազմում է» բառից առաջ լրացնել «խմբային պարապմունքների դեպքում՝» բառերով, իսկ «խմբակային» բառը փոխարինել «խմբային» բառով:
	Ընդունվել է։

	28. Նախագծի N 1 հավելվածի 3-րդ բաժնի «Գրադարանավար» գլխի 1-ին կետի 5-րդ ենթակետում անհրաժեշտ է հստակեցնել, թե ինչպես է գրադարանավարը համալրում ուսումնական, ուսումնամեթոդական  գրականության, գիտահանրամատչելի, մեթոդական, տեղեկատուների, ճյուղային գրականության ամբողջական հավաքածուն՝ թղթային և էլեկտրոնային կրիչներով:
	Ընդունվել է մասնակի, կատարվել է խմբագրում։

	29. Նախագծի N 1 հավելվածի 3-րդ բաժնի «Գրադարանավար» գլխի 4-րդ կետի պահանջը, ըստ որի Դպրոցի գրադարանավարի հաստիք սահմանվում է ոչ պակաս 2000-2500 օրինակ գրքային ֆոնդի առկայության դեպքում, անհրաժեշտ է վերանայել, քանի որ ավելի փոքր գրքային ֆոնդ ունեցող դպրոցներին էլ են անհրաժեշտ լինում գրադարանավարի գործառույթները: 
Կարող է նախատեսվել, որ գործադիր մարմինն անհրաժեշտությունից ելնելով կարող է գրադարանավարի հաստիքն օգտագործելու փոխարեն գրադարանավարի գործառույթները լրավճարով պատվիրակել այլ աշխատակցին:
	Ընդունվել է, կատարվել է խմբագրում։

	30. Նախագծի N 1 հավելվածի 3-րդ բաժնի «Տնօրենի տեղակալ ֆինանսատնտեսական գծով» գլխի 1-ին կետի 1-3-րդ ենթակետերում փոխտնօրենին վերապահված են գործադիր մարմնի լիազորություններ, մինչդեռ նպատակահարմար է սահմանել, որ նա այդ գործընթացներին մասնակցում է, այլ ոչ թե կազմակերպում կամ ներկայացնում։
	Ընդունվել է։

	31. Առաջարկում ենք Նախագծի N 1 հավելվածի 3-րդ բաժնի «Հաշվապահ» գլխի 1-ին կետի 26-րդ ենթակետից հանել «գլխավոր» բառը։
	Ընդունվել է։

	32. Առաջարկում ենք Նախագծի N 1 հավելվածի 3-րդ բաժնի «Տնտեսվար» գլխի 1-ին կետը լրացնել նաև պահեստապետի գործառույթներով, քանի որ առանձին պահեստապետի հաստիք նախատեսված չէ:
	Առաջարկն ընդունվել է։
Նախագծում պահեստապետի հաստիքը սահմանվել է որպես առանձին պաշտոն՝ ապահովելով գործառույթների հստակ տարանջատումը։

	33. Նախագծի N 1 հավելվածի 3-րդ բաժնի «Հաշվետար» գլխի 1-ին կետով նախատեսված աշխատանքային գործառույթներն առաջարկում ենք լրացնել ուսման վարձավճարների կատարման նկատմամբ հսկողության իրականացման գործառույթով։
	Ընդունվել է։

	34. Նախագծի N 1 հավելվածի 3-րդ բաժնի «Երաժշտական գործիք լարող» գլխի 1-ին կետում հստակեցնել, որ երաժշտական գործիքը տվյալ դեպքում դաշնամուրն է կամ ռոյալը։

	Ընդունվել է։

	35. Նախագծի N 1 հավելվածի 3-րդ բաժնի «Ընթացիկ նորոգող և սպասարկող մասնագետ (էլեկտրագետ, սանտեխնիկ, փականագործ)» գլխի 3-րդ կետում առաջարկում ենք որակավորման պահանջների թվում սահմանել համապատասխան բնագավառում աշխատանքային ստաժի պահանջ՝ մասնագիտական կրթության փոխարեն կամ դրա հետ միասին։ 

	Չի ընդունվել։ 
Նախագիծը մշակվել է հաշվի առնելով  կրթության համակարգում կիրառվաող մի շարք իրավական ակտեր, այս դեպքում՝ ՀՀ կառավարության 2023 թվականի փետրվարի 16-ի «Հանրակրթական ուսումնական հաստատության և տարածքային մանկավարժահոգեբանական աջակցության կենտրոնի մանկավարժական և վարչատնտեսական աշխատողների պաշտոնների անվանացանկը, դրանց նկարագիրը սահմանելու մասին» թիվ N 216-Ն որոշումը։

	36. Առաջարկում ենք արտադպրոցական ծրագրեր իրականացնող կենտրոնների մանկավարժական աշխատողների պաշտոնների նկարագրեր բաժնում սահմանել բաժնի ղեկավարի որակավորման նվազագույն պահանջները, իսկ որպես մանկավարժական աշխատողի (խմբակավարի) որակավորման նվազագույն պահանջներ՝ սահմանել Հայաստանի Հանրապետության գործունակ չափահաս քաղաքացի լինելը, բարձրագույն կամ միջին մասնագիտական  կրթություն և վերջին 5 տարվա ընթացքում տվյալ ոլորտում առնվազն 3 տարվա ստաժ ունենալը։

	1․ Առաջարկում ենք արտադպրոցական ծրագրեր իրականացնող կենտրոնների մանկավարժական աշխատողների պաշտոնների նկարագրեր բաժնում սահմանել բաժնի ղեկավարի որակավորման նվազագույն պահանջները արդեն իսկ սահմանված է Հավելված 2-ի 3-րդ գլխի 5-րդ կետով։
2․Մանկավարժական աշխատողի որակավորման նվազագույն պահանջներին ուղղված առաջարկը չի ընդունվել։ 
 Անհրաժեշտ ենք համարում նշել, որ հատկապես մարզերում և գյուղական համայնքներում առկա են ինքնուս մասնագետներ, ովքեր տվյալ ուղղությամբ հաճախ միակ մասնագետներն են համայնքում, սակայն տարիների փորձով դարձել են պրոֆեսիոնալ և պահանջված՝ կրթելով և դաստիարակելով մի քանի սերունդ։
Հետևաբար «բարձրագույն կամ միջին մասնագիտական կրթություն կամ տվյալ ոլորտում առնվազն 3 տարվա ընդհանուր ստաժ» ձևակերպումը բխում է սովորողների շահերից, որոնք համայնքում ստանում են արտադպրոցական կրթություն։ Նման մասնագետների ներուժը չօգտագործելու դեպքում երեխաները կարող են զրկվել համապատասխան ուղղությամբ կրթություն ստանալու հնարավորությունից՝ պայմանավորված տվյալ մասնագիտության մասնագետների սակավությամբ կամ բացակայությամբ համայնքում։ Միաժամանակ, դա կարող է բացասաբար անդրադառնալ համայնքների մշակութային և մարզական կյանքի զարգացման վրա՝ սահմանափակելով արտադպրոցական կրթության հասանելիությունն ու բազմազանությունը և թուլացնելով ստեղծագործական ու մարզական միջավայրի ձևավորումը։

	37. Նախագծի N 2 հավելվածում առաջարկվում ենք նախատեսել «ճարտարագետ», «հաստոցագործ» հաստիքները, որոնք գործնականում առկա են ավիամոդելավորմամբ մասնագիտացված մարզատեխնիկական կենտրոններում:  

	 Առաջարկն ընդունվել է մասնակի։ 
Հավելված 2-ի 4-րդ գլխի 4-րդ՝ «Հաստատությունում այլ հաստիքների առկայությունը» կետում կատարվել է լրացում՝ սահմանելով, որ հաստատությունը, իր կանոնադրական նպատակներին համապատասխան գործունեություն ծավալելու նպատակով, իրավունք ունի արտաբյուջետային միջոցների հաշվին սահմանված մանկավարժական աշխատողների հետ մեկտեղ ներդնել նաև ավիամոդելավորմամբ մասնագիտացված մարզատեխնիկական կենտրոնների դեպքում՝ ճարտարագետի և հաստոցագործի հաստիքներ։
Միաժամանակ նշենք, որ առաջարկը չի ընդունվել ամբողջությամբ, քանի որ «ճարտարագետ» և «հաստոցագործ» հաստիքները բնորոշ են մասնագիտացված առանձին ուղղությունների (մասնավորապես՝ ավիամոդելավորման) շրջանակում գործող հաստատություններին և չեն հանդիսանում արտադպրոցական բոլոր հաստատությունների համար համընդհանուր կիրառելի հաստիքներ։ Նախագծում ներկայացված են ընդհանուր կիրառություն ունեցող պաշտոնների անվանացանկերը, իսկ կոնկրետ ուղղություններով պայմանավորված մասնագիտացված հաստիքների սահմանումը նպատակահարմար է թողնել համապատասխան հաստատությունների ներքին իրավական ակտերով սահմանմանը։

	38. Նախագծի N 2 հավելվածում նշվում է լրացուցիչ մասնագիտական հաստիքների (սոցիալական մանկավարժ, կոնցերտմեյստեր, բալետմեյստեր և այլն) ներդրման հնարավորությունը, սակայն դրանց գործառույթները սահմանված չեն։ Առաջարկում ենք հավելվածով ամրագրել այդ պաշտոնների հիմնական գործառույթները՝ միասնական մոտեցում ապահովելու համար։ 
	Չի ընդունվել, քանի որ Նախագծով լրացուցիչ մասնագիտական հաստիքների ներդրումը նախատեսված է որպես հնարավորություն՝ ելնելով տվյալ հաստատության կանոնադրական նպատակներից, գործունեության ուղղվածությունից և կոնկրետ կարիքներից։ Նշված հաստիքները կրում են մասնագիտացված և փոփոխական բնույթ, և դրանց գործառույթները կարող են էականորեն տարբերվել՝ կախված իրականացվող ծրագրերից, խմբակների բովանդակությունից և ստեղծագործական գործընթացի կազմակերպման առանձնահատկություններից։
Հետևաբար դրանց գործառույթների միասնական սահմանումը Նախագծով նպատակահարմար չէ, քանի որ կարող է սահմանափակել հաստատությունների գործառնական ճկունությունը և չարտացոլել տարբեր ոլորտներին բնորոշ առանձնահատկությունները։ 
Նշված հաստիքների գործառույթները կարող են սահմանվել համապատասխան հաստատության ներքին իրավական ակտերով՝ ըստ գործունեության կոնկրետ պայմանների։

	Հայաստանի արհմիությունների
կոնֆեդերացիա
	05-01/15
24.03.2026

	«Արտադպրոցական ծրագրեր իրականացնող կազմակերպությունների և կենտրոնների մանկավարժական և վարչատնտեսական աշխատողների պաշտոնների անվանացանկն ու դրանց նկարագրերը հաստատելու մասին» ՀՀ կառավարության որոշման նախագծի վերաբերյալ առաջարկություններ և դիտղություններ չունենք։
	-

	Հայաստանի գործատուների
հանրապետական միության
	ԿԳ-04
02.04.2026

	Հայաստանի գործատուների հանրապետական միությունը «Արտադպրոցական ծրագրեր իրականացնող կազմակերպությունների և կենտրոնների մանկավարժական և վարչատնտեսական աշխատողների պաշտոնների անվանացանկն ու դրանց նկարագրերը հաստատելու մասին» ՀՀ կառավարության որոշման նախագծի վերաբերյալ լրացուցիչ առաջարկություններ կամ  դիտղություններ չունի։
	-

	ՀՀ արդարադատության նախարարություն
	/27.2.1/25709-2026
21.05.2026

	1. «Արտադպրոցական ծրագրեր իրականացնող կազմակերպությունների և կենտրոնների մանկավարժական և վարչատնտեսական  աշխատողների պաշտոնների անվանացանկն ու դրանց նկարագրերը սահմանելու մասին» ՀՀ կառավարության որոշման  նախագծի (այսուհետ՝ նախագիծ) 1-ին կետի 1-ին և 2-րդ ենթակետերի համաձայն՝ սահմանվող պահանջները վերաբերելու են արտադպրոցական ծրագրեր իրականացնող բոլոր կազմակերպություններին և կենտրոններին՝ անկախ կազմակերպաիրավական ձևից ու  հիմնադրից։
Այս առումով հարկ է նշել, որ «Կրթության մասին» օրենքի 36-րդ հոդվածի 1-ին մասի 6.4-րդ կետի համաձայն՝ ՀՀ կառավարությունը լիազորված է սահմանելու արտադպրոցական ծրագրեր իրականացնող կազմակերպությունների և կենտրոնների մանկավարժական և վարչատնտեսական աշխատողների պաշտոնների անվանացանկն ու դրանց նկարագիրը։
Նկատի ունենալով, որ օրենքում հստակեցված չէ, իսկ նախագծով ամրագրվում է, որ հիշյալ կարգավորումները վերաբերում են բոլոր կազմակերպություններին և կենտրոններին՝ անկախ կազմակերպաիրավական ձևից ու  հիմնադրից, այսինքն ոչ միայն պետական այլ նաև համայնքային և մասնավոր կազմակերպություններին և կենտրոններին՝ անհրաժեշտ է հստակեցնել, թե արդյոք խնդրահարույց չէ, օրինակ մասնավոր կազմակերպությունների և կենտրոնների համար նման պարտադիր պահանջների սահմանումը: Այս առումով հարկ է նկատի ունենալ, որ ոչ պետական կազմակերպություններն անկախ և ինքնուրույն են իրականացնում իրենց գործունեությունը՝ համաձայն իրենց կանոնադրության և օրենքների։ 
ՀՀ քաղաքացիական օրենսգրքի 52-րդ հոդվածի 3-րդ մասի համաձայն՝ իրավաբանական անձի իրավունքները կարող են սահմանափակվել միայն օրենքով նախատեսված դեպքերում և օրենքով սահմանված կարգով: Իրավաբանական անձն իր իրավունքների սահմանափակման մասին որոշումը կարող է բողոքարկել դատարան:
	Միաժամանակ անհրաժեշտ է պարզաբանել, թե արդյոք պետական և համայնքային կազմակերպությունների և կենտրոնների համար բոլոր դեպքերում պարտադիր են նշված պահանջների պահպանումը, մասնավորապես՝ այն դեպքերում երբ համապատասխան կազմակերպությունները կամ կենտրոնները չունեն սահմանված բոլոր պաշտոնների սահմանման անհրաժեշտությունը կամ չունեն համապատասխան ֆինանսական միջոցներ որոշման պահանջները պահպանելու համար:
Այս առումով անհրաժեշտ է ներկայացնել լրացուցիչ հիմնավորումներ կամ նախատեսել կարգավորումներ, որոնց համաձայն՝ պաշտոնների անվանացանկը և դրանց նկարագրերը կկրեն ուղենիշային բնույթ:

	1) Դիտարկումն ընդունվել է։ Նախագծից հանվել է «անկախ կազմակերպաիրավական ձևից ու հիմնադրից» ձևակերպումը, քանի որ կարգավորման շրջանակը հստակեցված է համապատասխան հավելվածներով, որոնցով սահմանվում են պետական և համայնքային արտադպրոցական ծրագրեր իրականացնող կազմակերպությունների և կենտրոնների պաշտոնների անվանացանկերն ու պաշտոնների նկարագրերը։
2) Դիտարկումն ընդունվել է։ Նախագիծը լրացվել է նոր՝ 2-րդ կետով, որով հստակեցվել է, որ սույն որոշմամբ նախատեսված պաշտոնները սահմանվում են՝ հաշվի առնելով իրականացվող կրթական ծրագրերը, սովորողների թվաքանակը, գործունեության առանձնահատկությունները և ֆինանսական հնարավորությունները։ Հետևաբար, անվանացանկում ներառված բոլոր պաշտոնների առկայությունը յուրաքանչյուր կազմակերպության կամ կենտրոնի համար պարտադիր չէ։


	2. Նախագծի 1-ին հավելվածի անվանման մեջ «I. ԱՆՎԱՆԱՑԱՆԿ» բառերից առաջ անհրաժեշտ է նշել հավելվածի վերնագիրը՝ նախագծի 1-ին կետի 1-ին ենթակետին համապատասխան, մասնավորապես՝ «Արտադպրոցական ծրագրեր իրականացնող կազմակերպությունների մանկավարժական և վարչատնտեսական աշխատողների պաշտոնների անվանացանկն ու դրանց նկարագրերը»։ Նույն դիտողությունը վերաբերում է նաև նախագծի 2-րդ հավելվածին։
	Ընդունվել է։

	3. Նախագծի 1-ին հավելվածի «II. ՆԿԱՐԱԳՐԵՐ» գլխի՝ բաժինների, կետերի, ենթակետերի և պարբերությունների համարակալումն անհրաժեշտ է համապատասխանեցնել «Նորմատիվ իրավական ակտերի մասին» օրենքի 14-րդ հոդվածի պահանջներին։ Նույն դիտողությունը վերաբերում է նաև նախագծի 2-րդ հավելվածին։
	Ընդունվել է։

	4. Նախագծի 1-ին հավելվածի «II. ՆԿԱՐԱԳՐԵՐ» գլխի 1-ին բաժնի 2-րդ կետի 2-րդ ենթակետի «ա» պարբերությունում անհրաժեշտ է հստակեցնել, թե որ «այլ փաստաթղթեր»-ի մասին է խոսքը։ Նույն դիտողությունը վերաբերում է նախագծի ամբողջ տեքստին։  
	Ընդունվել է։

	5. Նախագծի 1-ին հավելվածի «II. ՆԿԱՐԱԳՐԵՐ» գլխի 1-ին բաժնի 3-րդ կետի «բ» պարբերության  համաձայն՝ տնօրենի պաշտոնը զբաղեցնողը պետք է կարողանա պահպանել ֆիզիկական կուլտուրայի և սպորտի ոլորտի օրենսդրության պահանջները` ըստ իրավահարաբերությունների։ 
Այդ առումով գտնում ենք, որ վերոնշյալ պարբերությունը շարադասության առումով անհասկանալի է, ուստի պարզաբանման և հստակեցման կարիք ունի։
	Ընդունվել է։

	6. Նախագծի 1-ին հավելվածի «II. ՆԿԱՐԱԳՐԵՐ» գլխի 8-րդ բաժնի 3-րդ կետում «նախնական մասնագիտական (արհեստագործական)» բառերն անհրաժեշտ է փոխարինել «արհեստագործական» բառով՝ նկատի ունենալով «Մասնագիտական կրթության և ուսուցման մասին» օրենքի պահանջները։ Նույն դիտողությունը վերաբերում է նաև նախագծի ամբողջ տեքստին։

	Ընդունվել է։

	7. Նախագծի 1-ին հավելվածի «Արտադպրոցական ծրագրեր իրականացնող կազմակերպությունների, այդ թվում՝ մարզական կազմակերպությունների, պետական և համայնքային մարզադպրոցների վարչատնտեսական  աշխատողների պաշտոնների նկարագրեր» գլխի 8-րդ բաժնի 2-րդ կետի 2-րդ ենթակետում «Դպրոցի» բառն անհրաժեշտ է փոխարինել «կազմակերպության» բառով՝ նկատի ունենալով «Նորմատիվ իրավական ակտերի մասին» օրենքի 15-րդ հոդվածի 2-րդ մասի պահանջները, որոնց համաձայն՝ նորմատիվ իրավական ակտում միևնույն միտքն արտահայտելիս կիրառվում են միևնույն բառերը, տերմինները կամ բառակապակցությունները` որոշակի հերթականությամբ: Այդ առումով հարկ է նկատի ունենալ, որ ամբողջ բաժնում և նշված ենթակետում կիրառվում է «կազմակերպություն» բառը։
	Ընդունվել է։

	8. Նախագծի 1-ին հավելվածի «III. Նկարագրեր արտադպրոցական ծրագրեր իրականացնող կազմակերպությունների մանկավարժական աշխատողների պաշտոնների    մասնագիտական կրթության և ուսուցման մասին» բաժնի 1-ին գլխի 2-րդ կետի 3-րդ ենթակետում «Նախնական մասնագիտական (արհեստագործական) և միջին մասնագիտական կրթության մասին» բառերն անհրաժեշտ է փոխարինել «Մասնագիտական կրթության և ուսուցման մասին» բառերով, իսկ «Երեխայի իրավունքների մասին» բառերը փոխարինել «Երեխայի իրավունքների և երեխայի պաշտպանության համակարգի մասին» բառերով՝ նկատի ունենալով, որ «Երեխայի իրավունքների մասին» օրենքն ուժը կորցրած է ճանաչվել 
2025 թվականի հոկտեմբերի 22-ի ՀՕ-364-Ն օրենքով։ Նույն դիտողությունը վերաբերում է նաև նախագծի ամբողջ տեքստին։ 

	Ընդունվել է։

	9. Նախագծի 1-ին հավելվածի «III. Նկարագրեր արտադպրոցական ծրագրեր իրականացնող կազմակերպությունների մանկավարժական աշխատողների պաշտոնների    մասնագիտական կրթության և ուսուցման մասին» բաժնի 1-ին գլխի 6-րդ կետի 3-րդ ենթակետի «ա» պարբերությունում անհրաժեշտ է ճիշտ նշել նշված օրենքների վերնագրերը, մասնավորապես, «Հեղինակային» բառից հետո լրացնել «իրավունքի» բառը, իսկ «Մշակութային օրենսդրության» բառերից հետո լրացնել «հիմունքների» բառը։ Նույն դիտողությունը վերաբերում է նաև 2-րդ հավելվածի «II. Նկարագրեր արտադպրոցական ծրագրեր իրականացնող կենտրոնների մանկավարժական աշխատողների պաշտոնների» բաժնի 5-րդ գլխի 2-րդ կետին։

	Ընդունվել է։

	10. Նախագծի 1-ին հավելվածի «III. Նկարագրեր արտադպրոցական ծրագրեր իրականացնող կազմակերպությունների վարչատնտեսական աշխատողների պաշտոնների» բաժնի 8-րդ գլխի 3-րդ կետում «գործիք» բառից հետո անհրաժեշտ է լրացնել «լարողի» բառը, իսկ «որը նախնական մասնագիտական (արհեստագործական)» բառերը փոխարինել «որն ունի արհեստագործական» բառերով, քանի որ շարահյուսական առումով միտքն անհասկանալի է։
	Ընդունվել է։

	ՀՀ վարչապետի աշխատակազմ
(Սոցիալական հարցերի վարչություն)
	02/11/23287-2026
08.07.2026

	Առաջարկում ենք քննարկել նախագծի վերաբերյալ հետևյալ դիտարկումները.
1. Նախագծի 2-րդ կետով սահմանվում է կարգավորում, ըստ որի՝ «նախատեսված պաշտոնները սահմանվում են՝ արտադպրոցական ծրագրեր իրականացնող կազմակերպությունների գործունեության կարիքներից և ֆինանսական հնարավորություններից ելնելով»։  Նշված ձևակերպումից պարզ չէ, թե արդյոք այն վերաբերելի է նաև  արտադպրոցական ծրագրեր իրականացնող կենտրոններին: Բացի այդ, քննարկման ենթակա է, թե սահմանված պաշտոնների անվանացանկին հայեցողական բնույթ հաղորդելն արդյո՞ք կասկածի տակ չի դնի դրա գործնական կիրառելիությունը:
	    Դիտարկումը մասնակի ընդունվել է։
 Նախագծի 2-րդ կետը լրամշակվել է՝ հստակեցնելով, որ սույն որոշմամբ նախատեսված պաշտոնները սահմանվում են՝ հաշվի առնելով համապատասխան կազմակերպության կամ կենտրոնի գործունեության առանձնահատկությունները և ֆինանսական հնարավորությունները։ Նշված կարգավորումը նպատակ ունի նվազեցնելու այն ռիսկը, որ սույն որոշմամբ նախատեսված բոլոր պաշտոնները կարող են ընկալվել որպես պարտադիր յուրաքանչյուր կազմակերպության կամ կենտրոնի համար՝ անկախ դրանց գործունեության առանձնահատկություններից և ֆինանսական հնարավորություններից։ Միաժամանակ պաշտոնների անվանացանկը չի կրում ուղենիշային բնույթ և շարունակում է ունենալ պարտադիր կարգավորման նշանակություն՝ սույն որոշմամբ սահմանված կարգավորման շրջանակներում։

	2. Նախագծի N 1 հավելվածի՝
1)  1-ին բաժնի 1-ին կետը վերնագրված է «Արտադպրոցական ծրագրեր իրականացնող  կազմակերպությունների, այդ թվում՝ մարզական կազմակերպությունների, պետական և համայնքային մանկապատանեկան մարզադպրոցների մանկավարժական աշխատողների», սակայն թվարկված են միայն մարզական կազմակերպությունների և մարզադպրոցների մանկավարժական աշխատողների պաշտոնները: Սույն դիտարկումը վերաբերելի է հավելվածի նաև մյուս կետերին, որոնցում կիրառվում է «Արտադպրոցական ծրագրեր իրականացնող  կազմակերպությունների, այդ թվում» ձևակերպումը, սակայն դրանց բովանդակությունը ոչ թե ընդհանրապես արտադպրոցական ծրագրեր իրականացնող  կազմակերպությունների, այլ դրանց որոշակի տեսակների մասին է.
 Նույն կետի համաձայն՝ արտադպրոցական ծրագրեր իրականացնող կազմակերպությունների, այդ թվում՝ մարզական կազմակերպությունների, պետական և համայնքային մանկապատանեկան մարզադպրոցների մանկավարժական աշխատողների անվանացանկն է՝ 1) Տնօրեն 2) Տնօրենի՝ ուսումնական աշխատանքների գծով տեղակալ 3) Հրահանգիչ-մեթոդիստ 4) Մարզիչ-մանկավարժ 5) Ակրոբատիկայի մարզիչ 6) Պարուսույց 7) Նվագակցող 8) Փրկարար մարզիչ-մանկավարժ։ 
Այդ կապակցությամբ անհրաժեշտ է  նկատի ունենալ, որ «Մանկապատանեկան սպորտի մասին» օրենքի 2-րդ հոդվածով տրված մանկապատանեկան մարզական կազմակերպությունների սահմանման համաձայն՝ մանկապատանեկան մարզական կազմակերպություններն են` մանկապատանեկան մարզադպրոցները, մանկապատանեկան մարզական տեխնիկական դպրոցները, օլիմպիական հերթափոխի մասնագիտացված մանկապատանեկան մարզադպրոցները, օլիմպիական հերթափոխի ուսումնարանները, մինչդեռ նախագծում առանձին թվարկվում են մարզական կազմակերպությունները և մանկապատանեկան մարզադպրոցները: 
Անհասկանալի է նաև նախագծով նախատեսված «մարզական կազմակերպությունների» մեջ արդյո՞ք մտնում են նաև ֆիթնես կենտրոնները կամ մարզասրահները, եթե այո, ապա անհրաժեշտ առանձին հիշատակել դրանք, հաշվի առնելով, որ «Ֆիզիկական կուլտուրայի և սպորտի մասին» օրենքի 2-րդ հոդվածով նախատեսված է «ֆիթնես կենտրոնների կամ մարզասրահների» սահմանումը։ 
Բացի այդ, անհասկանալի է, թե ինչու՞ են առանձին նշվում «Մարզիչ-մանկավարժ»-ները և «Ակրոբատիկայի մարզիչ»-ները (անհասկանալի է, թե ինչու՞ է առանձին նշվում ակրոբատիկա մարզաձևը՝ սահմանափակում նախատեսելով այլ մարզաձևերի պարագայում), անհասկանալի է, թե կոնկրետ ո՞ր մասնագետների մասին է խոսքը «Փրկարար մարզիչ-մանկավարժ»-ի դեպքում, քանի որ «Ֆիզիկական կուլտուրայի և սպորտի մասին» օրենքի 2-րդ հոդվածով տրվում է մարզիչ-մանկավարժի սահմանումը (ֆիզիկական կուլտուրայի և սպորտի բնագավառում ուսումնական ծրագրով մարզական, մանկավարժական գործունեություն իրականացնող մասնագիտական կրթություն ունեցող անձ): 5-րդ բաժնի 1-ին կետով նախատեսված են ակրոբատիկայի մարզիչ-մանկավարժի աշխատանքային գործառույթները (ակրոբատիկայի մարզիչ-մանկավարժը պլանավորում և իրականացնում է ուսուցումը պարապողների հետ՝ նախապատրաստական փուլից սկսած սպորտային մարմնամարզություն, գեղարվեստական մարմնամարզություն, ակրոբատիկա, բատուտ, ջրացատկ, գեղալող և գեղասահք մարզաձևերի չափորոշիչներին համապատասխան), մինչդեռ ակրոբատիկան և, օրինակ, գեղասահքը միանգամայն տարբեր մարզաձևեր են.
2)  3-րդ կետի 2-րդ ենթակետում «Տնօրենի՝ ուսումնական աշխատանքի գծով տեղակալ» պաշտոնի անվանման մեջ «աշխատանքի» բառն առաջարկում ենք փոխարինել «աշխատանքների» բառով.
3) 2-րդ բաժնի 4-րդ կետի 2-րդ պարբերությունը կրկնվում է. 
4) 2-րդ բաժնի  «ՏՆՕՐԵՆԻ՝ ՈՒՍՈՒՄՆԱԿԱՆ ԱՇԽԱՏԱՆՔԻ (պետք է լինի՝ աշխատանքների) ԳԾՈՎ ՏԵՂԱԿԱԼ» ենթաբաժնի գործառույթների 1-ին կետի՝ 
ա. 4-րդ ենթակետում անհրաժեշտ է հստակեցնել, թե ում են ներկայացվում ուսումնամարզական աշխատանքների վիճակի, մարզական արդյունքների մասին կիսամյակային և տարեկան հաշվետվությունները.
բ. 6-րդ ենթակետի շարադրանքը ենթակա է խմբագրման, այլապես առկա ձևակերպումից հետևում է, որ խրախուսման և կարգապահական պատասխանատվության ենթարկելու վերաբերյալ առաջարկությունները ներկայացվում են մանկավարժական աշխատողներին.
գ. 7-րդ ենթակետի համաձայն՝ տնօրենի ուսումնական աշխատանքի գծով տեղակալը մարզադպրոցի մանկավարժական աշխատողների մասնագիտական զարգացման ու վերապատրաստումների ընթացքի հսկողության արդյունքները ներկայացնում է մարզադպրոցի խորհրդին, սակայն հարկ է նկատի ունենալ, որ մարզադպրոցը կարող է խորհուրդ չունենալ, իսկ վերահիշյալ արդյունքները պետք է ներկայացվեն տնօրենին.
դ մի շարք պաշտոնների դեպքում (մարզիչ-մանկավարժ, փրկարար մարզիչ-մանկավարժ, մանկավարժ) աշխատանքային գործառույթների թվում ներառված է մասնագիտական գիտելիքներն ու հմտությունները հետևողականորեն կատարելագործելու պահանջը, որը, մեր կարծիքով, չպետք է դիտարկվի որպես աշխատանքային գործառույթ. 
6) 2-րդ բաժնի արտադպրոցական ծրագրեր իրականացնող  կազմակերպությունների, այդ թվում՝ պետական և համայնքային երաժշտական, արվեստի, գեղարվեստի և պարարվեստի դպրոցների վարչատնտեսական աշխատողների ենթաբաժնում՝ 
ա. տնօրենի ֆինանսատնտեսական գծով տեղակալի  աշխատանքային գործառույթների 1-ին և 3-րդ ենթակետերը կրկնվում են: Բացի այդ, շարադրանքը (մասնակցում է ֆինանսական ռեսուրսների շարժի կառավարումը և ֆինանսական հարաբերությունների կարգավորումը) շարադասության առումով ենթակա է խմբագրման.
բ. «2. ՀԱՇՎԱՊԱՀ» կետում հաշվապահի աշխատանքային գործառույթների մեջ 10-րդ ենթակետից հետո ներառված են դրույթներ իրավունքների և պարտականությունների մասին, որոնք գործառույթներ չեն: Սույն դիտարկումը վերաբերելի է նաև «Տնտեսվար», «Հաշվետար», «Երաժշտական գործիք լարող», «հավաքարար» կետերին, N 2 հավելվածի «հաշվետար» կետին.-հասկանամ
գ. խախտված է պաշտոնների համարակալումը («հաշվապահ» և «տնտեսվար» պաշտոնները միևնույն՝ 2-րդ համարով են):
	1․ Նախագծի N 1 հավելվածի 1-ին կետին ուղղված դիտարկման մասով հայտնում ենք, որ «արտադպրոցական ծրագրեր իրականացնող կազմակերպություն» հասկացությունն ընդգրկում է արտադպրոցական կրթություն իրականացնող տարբեր տեսակների կազմակերպություններ, այդ թվում՝ երաժշտական, արվեստի, գեղարվեստի, պարարվեստի դպրոցները, մանկապատանեկան մարզադպրոցները և այլ կազմակերպություններ։ Հաշվի առնելով, որ նշված կազմակերպությունների գործունեության առանձնահատկություններով պայմանավորված՝ դրանց համար սահմանվում են տարբեր պաշտոնների անվանացանկեր և պաշտոնների նկարագրեր, նախագծի հավելվածներում կիրառվել է «այդ թվում» ձևակերպումը՝ համապատասխան կազմակերպությունների տեսակները հստակեցնելու նպատակով։ Վերոգրյալի հիման վրա առաջարկում ենք նախագծի տվյալ կարգավորումը թողնել անփոփոխ։
-Ինչ վերաբերում է «Մանկապատանեկան սպորտի մասին» օրենքի 2-րդ հոդվածով  տրված դիտարկմանը՝ հայտնում ենք, որ ընդունվել է, բացառությամբ օլիմպիական հերթափոխի ուսումնարանների, քանի որ այդ կազմակերպության տեսակը մասնագիտական կրթություն իրականացնող կազմակերպություն է։  
Նշենք, որ ֆիթնես կենտրոնները կամ մարզասրահները չեն մտնում մարզական կազմաերպությունների ցանկում։
 -Ակրոբատիկայի մարզչի և փրկարար մարզչին ուղղված դիտարկման վերաբերյալ հայտնում ենք, որ նրանք աշխատում են նշված մարզաձևերի մարզիչ-մանկավարժների հետ միաժամանակ, օրինակ՝ ակրոբատիկայի մարզիչը աշխատաում է գեղասահքի մարզչի հետ՝ գեղասահքի 
Խմբերում կամ փրկարար մարզիչը աշխատում է թիավարության մարզչի հետ՝ թիավարության խմբերում։

2-4-րդ կետերով կատարված դիտարկումները ընդունվել է։

6-րդ կետի  «ա» ենթակետով կատարված դիտարկումն ընդունվել է։

6-րդ կետի  «բ» ենթակետով կատարված դիտարկման մասով հայտնում ենք, որ Նախագիծը մշակվել է՝ հիմք ընդունելով կրթության ոլորտում գործող և համանման իրավահարաբերություններ կարգավորող նորմատիվ իրավական ակտերի կառուցվածքային և բովանդակային տրամաբանությունը, մասնավորապես՝ Հայաստանի Հանրապետության կառավարության 2023 թվականի փետրվարի 16-ի «Հանրակրթական ուսումնական հաստատության և տարածքային մանկավարժահոգեբանական աջակցության կենտրոնի մանկավարժական և վարչատնտեսական աշխատողների պաշտոնների անվանացանկը, դրանց նկարագիրը սահմանելու մասին» N 216-Ն որոշումը։
Նշված որոշմամբ հաստատված պաշտոնների նկարագրերում ևս աշխատանքային գործառույթներին հաջորդում են տվյալ պաշտոն զբաղեցնող անձի իրավունքներն ու պարտականությունները՝ որպես պաշտոնի նկարագրի անբաժանելի բաղադրիչներ։ 
Վերոգրյալի հիման վրա առաջարկում ենք նախագծի տվյալ կարգավորումը թողնել անփոփոխ։



	3. Նախագծի N 2 հավելվածի՝
1)  1-ին բաժնի 2-րդ կետում անհասկանալի է թվարկված պաշտոնները զբաղեցնողներին (վարչատնտեսական աշխատանքների գծով փոխտնօրեն, տնօրենի օգնական, գլխավոր հաշվապահ և այլն) որպես մանկավարժական աշխատող դիտարկելը.
2) մանկավարժական աշխատողների պաշտոնների նկարագրերի մեջ՝
ա. Տնօրենի՝ ուսումնադաստիարակչական (մեթոդական) աշխատանքների գծով տեղակալի աշխատանքային գործառույթների 20-րդ ենթակետում պարզաբանման ենթակա է «շարժական թղթապանակներ» ձևակերպումը. 
բ. «4. ՄԱՆԿԱՎԱՐԺԱԿԱՆ ԱՇԽԱՏՈՂ (ԽՄԲԱԿԱՎԱՐ)» բաժնում ներառված է բաժնի անվանմանը չհամապատասխանող 4-րդ կետ հաստատությունում այլ հաստիքների առկայության մասին.
3) Վարչատնտեսական աշխատողների պաշտոնների նկարագրերի մեջ՝ 
ա. «2.ՏՆՕՐԵՆԻ ՕԳՆԱԿԱՆ» պաշտոնի 2-րդ կետի «ա» ենթակետով պահանջվում է, որ օգնականը կարողանա «կազմակերպել և համակարգել Հաստատության կրթական և կազմակերպչական գործընթացները», ինչը չի բխում նույն բաժնի 1-ին կետի կարգավորումից, որի համաձայն՝ տնօրենի օգնականը «աջակցում է Հաստատության տնօրենի կողմից իրականացվող կառավարման գործընթացների կազմակերպմանը».
բ.  «Բազայի վարիչի որակավորման նվազագույն պահանջները» կետում «Բարձրագույն» բառից հետո անհրաժեշտ է հանել «մասնագիտական» բառը, քանի որ բարձրագույն կրթությունը գործող օրենսդրությամբ չի համարվում մասնագիտական կրթություն: 

	1) 1-ին կետով կատարված դիտարկումն ընունվել է։
2) 2-րդ կետի «ա» ենթակետով  կատարված դիտարկումն ընդունվել է։
3) 2-րդ կետի «բ» ենթակետով  կատարված դիտարկման մասով հայտնում ենք, որ Նախագծի N 1 հավելվածի «4. Մանկավարժական աշխատող (խմբակավար)» բաժնում ներառված 4-րդ կետը պայմանավորված է արտադպրոցական կրթության կազմակերպման առանձնահատկություններով և ուղղված է համապատասխան կրթական ծրագրերի արդյունավետ իրականացման համար անհրաժեշտ լրացուցիչ հաստիքների սահմանման հնարավորության ապահովմանը։ Նշված հաստիքների զգալի մասն անմիջականորեն ներգրավված է ուսումնադաստիարակչական գործընթացում կամ ապահովում է դրա արդյունավետ կազմակերպումն ու իրականացումը՝ հաշվի առնելով արտադպրոցական կրթության տարբեր ուղղությունների առանձնահատկությունները։ 
Հետևաբար, նշված կարգավորումն իր բովանդակությամբ սերտորեն առնչվում է մանկավարժական գործընթացի կազմակերպմանը և տրամաբանորեն ներառվել է տվյալ բաժնում։ Վերոգրյալի հիման վրա առաջարկում ենք նախագծի տվյալ կարգավորումը թողնել անփոփոխ։
4)  3-րդ կետով կատարված դիտարկումներն ընդունվել է։

	4. Նախագծում առկա են նաև տեխնիկական խնդիրներ, վրիպակներ: Մասնավորապես՝ 
1) NN 1 և 2 հավելվածների վերնագրերում «I. ԱՆՎԱՆԱՑԱՆԿ» բառն անհրաժեշտ է տանել սկիզբ, այնուհետև նույն մոտեցումը կիրառել գլուխների վերնագրերի դեպքում՝ տեքստի շարադասության մեջ կատարելով  համապատասխան փոփոխություններ.
2) N 2 հավելվածում տնօրենի՝ ուսումնադաստիարակչական (մեթոդական) աշխատանքների գծով տեղակալի աշխատանքային գործառույթների 14-րդ ենթակետում «լիազորությունների» փոխարեն նշված է «լրազրությունների».
 3) N 2 հավելվածում վարչատնտեսական պաշտոնների նկարագրերի բաժնում «13.ՎԱՐՈՐԴ» կետի շարադրանքը  լեզվաոճական առումով ենթակա խմբագրման: Դրանում առկա են անհիմն կրկնություններ: Օրինակ՝ բովանդակությամբ գրեթե նույնական են 2-4-րդ, 1-ին և 9-րդ, 3-րդ և 10-րդ ենթակետերը: 

	Ընդունվել է։

	ՀՀ վարչապետի աշխատակազմ
(Իրավաբանական վարչություն)
	02/11/23287-2026
08.07.2026

	Լրացուցիչ պարզաբանման անհրաժեշտություն ունի ընտրված պաշտոնների շրջանակի հիմնավորվածությունը, այն համատեքստում, որ, օրինակ՝  մարզադպրոցների մանկավարժական աշխատողների անվանացանկում սահմանվում են՝ պարուսույցի  կամ նվագակցողի հաստիքներ, մինչդեռ՝ երաժշտական, արվեստի, գեղարվեստի և պարարվեստի դպրոցների դեպքում նման պաշտոններ չեն նախատեսվում:
	Մարզադպրոցներում գործող առանձին մարզաձևերում, մասնավորապես՝ սպորտային ակրոբատիկայի, գեղալողի, գեղասահքի և ջրացատկի դեպքում, մարզաձևերի առանձնահատկություններով պայմանավորված, հիմնական մարզիչ-մանկավարժի հետ միասին պարտադիր է նաև պարուսույցի և նվագակցողի աշխատանքը։
[bookmark: _GoBack]Միաժամանակ, երաժշտական, արվեստի, գեղարվեստի և պարարվեստի դպրոցների համար համաձայն դիտարկման նախատեսվել է «նվագակցող» հաստիքը, իսկ «պարուսույց» գործառույթն իրականացվում է նույն մանկավարժական աշխատողի կողմից, ուստի առանձին «պարուսույց» հաստիք  սահմանելու անհրաժեշտություն չկա։


	ՀՀ վարչապետի աշխատակազմ
(Կադրեր)
	02/11/23287-2026
08.07.2026

	Նախագծի հավելված 1-ի 2-րդ կետի 8-րդ ենթակետի համաձայն՝ համակարգչային օպերատորի պաշտոնը ներառված է արտադպրոցական ծրագրեր իրականացնող  կազմակերպությունների, այդ թվում՝ մարզական կազմակերպությունների, պետական և համայնքային մանկապատանեկան մարզադպրոցների վարչատնտեսական աշխատողների անվանացանկում, իսկ պաշտոնի նկարագիրը ներառված է արտադպրոցական ծրագրեր իրականացնող կազմակերպությունների, այդ թվում՝ մարզական կազմակերպությունների, պետական և համայնքային մարզադպրոցների մանկավարժական աշխատողների պաշտոնների նկարագրերի բաժնում, ուստի առաջարկում ենք հստակեցնել համակարգչային օպերատորի պաշտոնը մանկավարժական է թե վարչատնտեսական, և ըստ այդմ՝ լրամշակել Նախագիծը:
Միևնույն ժամանակ համակարգչային օպերատորի պաշտոնը մանկավարժական համարելու պարագայում՝ հաշվի առնելով Նախագծով վերջինիս վերապահված գործառույթների բնույթը (վարում և թարմացնում է Հաստատության տվյալների տեղեկատվական բազան, ապահովում է տվյալների հավաքագրման և մշակման համար անհրաժեշտ ձևաթղթերի և տեղեկատվական նյութերի մշակումը և շրջանառությունը, իրականացնում է Հաստատության աշխատողների աշխատանքային գործունեության համար անհրաժեշտ տվյալների հավաքագրման, փաստաթղթերի կազմման, պատճենահանման և տպման աշխատանքներ, իրականացնում է փաստաթղթերի լրացման և տվյալների գրանցման աշխատանքներ և այլն) առաջարկում ենք քննարկել համակարգչային օպերատորի պաշտոնը մանկավարժական աշխատողի պաշտոն համարելու նպատակահարմարությունը:
	Ընդունվել է։



